EPCO จ่อขายตั๋วแลกเงินระยะสั้น มูลค่า 500 ลบ. แปรสภาพ “บ.บ่อพลอย โซล่าร์” เป็นบมจ.
EPCO เตรียมออก-เสนอขายตั๋วแลกเงินระยะสั้น มูลค่าคงค้างไม่เกิน 500 ลบ. ขณะที่แปรสภาพบริษัทย่อย “บ.บ่อพลอย โซล่าร์”เป็นบมจ. ชื่อใหม่คือ “บมจ.อีสเทอร์น พาวเวอร์ กรุ๊ป” พร้อมทั้งลด Par เหลือ 0.10 บาท จากเดิม 10 บาท จ่อเพิ่มทุน-ออกหุ้นกู้
15 ธ.ค. 2558

บริษัท โรงพิมพ์ตะวันออก จำกัด (มหาชน) หรือ EPCO ระบุว่า ที่ประชุมคณะกรรมการบริษัทวันที่ 14 ธันวาคม 2558 มีมติอนุมัติเรื่องที่สำคัญ ดังนี้
1. อนุมัติการออกและเสนอขายตราสารหนี้ระยะสั้นประเภทตั๋วแลกเงินระยะสั้น (Bill of Exchange : B/E) โดยมีมูลค่าคงค้างไม่เกิน 500 ล้านบาท ณ ขณะใดขณะหนึ่งอัตราดอกเบี้ยขึ้นอยู่กับสภาวะตลาดในขณะที่ออกและเสนอขายตั๋วเงินระยะสั้นในแต่ละครั้ง อายุตราสารหนี้ไม่เกิน 270 วัน นับจากวันที่ออกตั๋วแลกเงินระยะสั้น
โดยราคาเสนอขายจะขึ้นอยู่กับสภาวะตลาดในขณะที่ออกและเสนอขายแต่ละครั้ง ทั้งนี้จะเป็นการเสนอขายเสนอขายในคราวเดียว และ/หรือ หลายคราว และ/หรือ เป็นโครงการ และ/หรือ ในลักษณะหมุนเวียน (Revolving Basis) โดยจะทำการเสนอขายตั๋วแลกเงินระยะสั้นให้แก่ผู้ลงทุนเฉพาะเจาะจง (Private Placement) และ/หรือ ผู้ลงทุนสถาบัน และ/หรือ ผู้ลงทุนรายใหญ่ ในคราวเดียวกันหรือหลายคราว ตามหลักเกณฑ์ที่กาหนดในประกาศคณะกรรมการกากับหลักทรัพย์และตลาดหลักทรัพย์ และ/หรือ คณะกรรมการกากับตลาดทุน หรือกฎระเบียบอื่น ๆ ที่เกี่ยวข้องซึ่งมีผลใช้บังคับในขณะที่ออกและเสนอขายตั๋วแลกเงินระยะสั้น สำหรับวัตถุประสงค์เพื่อจัดหาเงินทุนสาหรับใช้ในการลงทุน และ/หรือ เป็นเงินทุนหมุนเวียนทั่วไป
2. อนุมัติให้ บริษัท บ่อพลอย โซล่าร์ จำกัด (บริษัทย่อย) ซึ่งเป็นบริษัทย่อยที่บริษัทถือหุ้นร้อยละ 99.99 ดำเนินการแปรสภาพจากบริษัทจำกัด เป็น บริษัทมหาชนจำกัด ขณะที่เปลี่ยนชื่อบริษัทจากเดิมชื่อบริษัท บ่อพลอย โซล่าร์ จำกัด เป็นชื่อใหม่บริษัท อีสเทอร์น พาวเวอร์ กรุ๊ป จำกัด (มหาชน) อีกทั้งเปลี่ยนแปลงมูลค่าที่ตราไว้ จากเดิมมูลค่าที่ตราไว้หุ้นละ 10 บาท เป็นมูลค่าที่ตราไว้หุ้นละ 0.10 บาท นอกจากนี้ยังเพิ่มทุนจดทะเบียนอีกจำนวน 180 ล้านบาท จากทุนจดทะเบียนเดิม 720 ล้านบาท เป็นทุนจดทะเบียนใหม่ 900 ล้านบาท
ขณะที่บริษัทย่อยจะการออกและเสนอขายตราสารหนี้ระยะสั้นประเภทตั๋วแลกเงินระยะสั้น(Bill of Exchange : B/E) โดยมีมูลค่าคงค้างไม่เกิน 1,000 ล้านบาท ณ ขณะใดขณะหนึ่ง
อีกทั้งยังมีการออกและเสนอขายหุ้นกู้ ในวงเงินไม่เกิน 2,000 ล้านบาท วัตถุประสงค์เพื่อจัดหาเงินทุนสาหรับใช้ในการลงทุน การชาระคืนเงินกู้ และ/หรือ เป็นเงินทุนหมุนเวียนทั่วไป และเพื่อสร้างผลิตภัณฑ์ทางการเงินที่หลากหลายโดยเป็นการเพิ่มทางเลือกให้กับผู้ลงทุนของบริษัท
สำหรับประเภทตราสารหนี้เป็นหุ้นกู้ชนิดระบุชื่อผู้ถือหรือไม่ระบุชื่อ ประเภทด้อยสิทธิหรือไม่ด้อยสิทธิ มีหรือไม่มีหลักประกัน มีหรือไม่มีผู้ค้าประกัน มีหรือไม่มีผู้แทนผู้ถือหุ้นกู้ ทั้งนี้ขึ้นอยู่กับความเหมาะสมของสภาวะตลาดอายุตราสารหนี้ไม่เกิน 10 ปี นับจากวันที่ออกหุ้นกู้ นับจากวันที่ออกหุ้นกู้